สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
13 พ.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (13 พ.ย.) ได้แก่
ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ปิดตลาดวันนี้อยู่ที่ 20.20 บ. บวก 0.70 บ. หรือ 3.59% สูงสุดที่ 20.40 บ. ต่ำสุดที่ 19.60 บ. มูลค่าซื้อขายที่ 736.29 ลบ. ด้านบล.เมย์แบงก์ กิมเอ็ง (ประเทศไทย) แนะนำ Trading Buy โดยให้ราคาเป้าหมาย 25 บ.
ราคาหุ้นบริษัท ประกิต โฮลดิ้งส์ จำกัด (มหาชน) หรือ PRAKIT ปิดตลาดวันนี้ราคาอยู่ที่ 19.30 บ. บวก 0.80 บ. หรือ 4.32% สูงสุดที่ 19.90 บ. ต่ำสุดที่ 18.60 บ. มูลค่าซื้อขายที่ 158.98 ลบ. โดยปัจจัยที่ส่งผลให้ราคาหุ้น PRAKIT ปรับตัวขึ้นแรงมาจากประเด็นที่กำไร Q3/58 เติบโต 314.50%
ราคาหุ้น บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ปิดตลาดวันนี้อยู่ที่ 1.37 บาท บวก 0.13 บาท หรือ 10.48% สูงสุดที่ 1.43 บาท ต่ำสุดที่ 1.23 บาท มูลค่าการซื้อขาย  43.15 ล้านบาท
สำหรับหุ้นที่ลงแรงประจำวันนี้ (13 พ.ย.) ได้แก่
ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดตลาดวันนี้อยู่ที่ 51.75 บาท ลบ 4.25 บาท หรือ 7.59% มูลค่าการซื้อขาย  1.31 พันล้านบาท  บล.เอเซีย พลัส รปรับลดคำแนะนำ DTAC เป็นขาย มูลค่าหุ้นใหม่ที่รวมคลื่น 900 MHz จะอยู่ที่ราว  45-46 บาท  ซึ่งต่ำกว่าราคาตลาด
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 